Վրեժ Սարուխանյան

**Վրեժ Սարուխանյան** (), հայ արձակագիր, բանաստեղծ, լրագրող, ՀԳՄ անդամ 2016 թվականից:

## Կյանք և գործունեություն

Վրեժ Ազատի Սարուխանյանը ծնվել է 1952 թվականի հոկտեմբերի 6-ին Թալինի շրջանի Աշնակ գյուղում (Արագածոտնի մարզ)։ Ակունքներով սասունցու և մշեցու ժառանգորդ է։ Ավարտել է Երևանի Խ․ Աբովյանի անվան մանկավարժական ինստիտուտի բանասիրական ֆակուլտետը։
1973-1978 թվականներին, որպես Հայոց լեզվի և գրականության ուսուցիչ, աշխատել նույն շրջանի Ներքին Սասնաշենի միջնակարգ դպրոցում։ 1978-1981 թվականներին պաշտոնավարել է Թալինի շրջանային թերթում՝ որպես  բաժնի վարիչ։ 1987-1988 թվականներին աշխատել է «Հալֆիլմ» կինոստուդիայի մոնտաժային արտադրամասի պետ։ 1981-1998 թվականներին աշխատել է որպես խմբագիր և մեկնաբան Հայաստանի ազգային Հեռուստառադիոպետկոմի «Լրաբեր», «Մարդը և օրենքը», «Երևանը և երևանցիները», «Մանկապատանեկան հաղորդումների» խմբագրություններում, շուրջ 10 տարի վարել է իր հեղինակային «Բանուգործ» հեռուստածրագիրը Հ1 և Հ2 հեռուստաընկերություններում։ 1996 թվականին հիմնադրել և առայսօր ղեկավարում է Հայաստանի արդյունաբերողների և գործարարների միության և 2002 թվականից ՀՀ առևտրաարդյունաբերական պալատի լրատվական ծառայությունները, լրատվության բնագավառում Հայաստանում առաջինը արժանացել «Մերկուրի» անվանակարգային և այլ մրցանակների։ Հիմնադրել և խմբագրել է Հայաստանում առաջին տնտեսական «Գործարար շաբաթ» և ՀՀ առևտրաարդյունաբերական պալատի «Լրատու» թերթերը։  

Արցախյան պատերազմի ժամանակ, որպես «Լրաբեր»-ի և Հանրային ռադիոյի զինվորական թղթակից, արժանացել է Երկրապահ կամավորականների միության բազմաթիվ մեդալների և այլ պարգևների։ Հայաստանում և արտերկրում ցուցադրված տասնյակ ֆիլմերի և բազմաթիվ հոդվածների ու հեռուստատեսային և ռադիոռեպորտաժների հեղինակ է։ Նրա ստեղծագործությունները ԱՄՆ-ում և այլուր ներկայացվել են բազմամարդ շնորհանդեսներով, ամերիկյան USARMENIA և AABC հեռուստատեսային հարցազրույցներով և մամուլով։

Վրեժ Սարուխանյանը Հայաստանի գրողների միության և նախագահության անդամ է, Ամերիկայի հայ գրողների միության պատվավոր անդամ, ԽՍՀՄ և Հայաստանի ժուռնալիստների միությունների և Լրագրողների միջազգային ֆեդերացիայի անդամ, Հայաստանի «Պաուերլիֆթինգ» մարզական ֆեդերացիայի պատվավոր անդամ։ Տասնյակ ֆիլմերի և բազմաթիվ հոդվածների, ռեպորտաժների, ակնարկների, հարցազրույցների  ու ռեպլիկների հեղինակ է։ Տպագրվել է տասնյակ ալմանախներում, թարգմանվել 7 լեզուներով։

Վրեժ Սարուխանյանն ունի երեք զավակ և  ինը թոռ։

## Գրքեր
Վրեժ Սարուխանյանը հրատարակել է 10 գիրք՝ 
* «Էրգրականչ» (2014)
* «Տարոնականչ» (2016)
* «Իմ սիրտը հայ է» հայերեն, էստոներեն, անգլերեն, ֆրանսերեն, գերմաներեն, ռուսերեն և թուրքերեն լեզուներով ժողովածուն (2017) 
* «Հայրենականչ» (2018)
* «Անվերջանալի մղձավանջ» ռուսերեն և անգլերեն լեզուներով (2018) 
* «Տագնապներ» բանաստեղծական ժողովածուն  (2019) 
* «Բացառիկը» (2021) 
* «Ագռավաքար» (2022)
* «Հոգի ունենք տալու» (2023)

## Մրցանակներ
*2017 թվական, Հայոց ցեղասպանության թեմաներով «Էրգրականչ», «Տարոնականչ» և «Հայրենականչ» եռապատումը արժանացել է ՀԳՄ և Հայաստանի պաշտպանության նախարարության մրցանակներին
*«Իմ սիրտը հայ է» յոթ լեզվով գիրքը ՀՀ Սփյուռքի նախարարության որոշումով ներառվել է Սփյուռքի կրթօջախների ընթերցանության օժանդակ գրականության ցանկում և «Տարոնականչ» գրքի հետ  արժանացել ՀԳՄ և ՀՀ պաշտպանության նախարարության համատեղ մրցանակին
*2022 թվականին պարգևատրվել է ՀԳՄ «Գրական վաստակի համար» մեդալով։ 
*«Ագռավաքար» գիրքն արժանացել է ՀԳՄ նախագահության 2022 թվականի արձակի «Դերենիկ Դեմիրճյան» անվանակարգային մրցանակին։ 
*2023 թվականին արժանացել է «Մեծն Ներսես» բարեսիրական կազմակերպության և Հայաստանի գեղարվեստի պետական ակադեմիայի «Մարդ Աստծո» մրցանակաբաշխության անվանական մրցանակին։ 
*2023 Արժանացել է «Հայկ Նագգաշյան գրական գնահատանք» հիմնադրամի մրցանակին։
*2024 թվականին Միքայել Նալբանդյանի անվան մրցանակ (հրապարակախոսություն) Վրեժ Սարուխանյանին՝ «Հոգի ունենք տալու» գրքի համար

## Տես նաև
Հայաստանի գրողների միության անդամների ցանկ

## Ծանոթագրություններ

## Արտաքին հղումներ
*Վրեժ Սարուխանյան, գրքեր
*https://www.aravot.am/tag/%D5%BE%D6%80%D5%A5%D5%AA-%D5%BD%D5%A1%D6%80%D5%B8%D6%82%D5%AD%D5%A1%D5%B6%D5%B5%D5%A1%D5%B6/, 
*Վ․ Սարուխանյան, գրքեր
*Վրեժ Սարուխանյանի ստեղծագործությունները 168․am կայքում
*Վրեժ Սարուխանյան, times.am կայք
*Տեսանյութ Վրեժ Սարուխանյանի մասին, ''youtube''
*https://mankavarzh.do.am/news/hpmh_gitakan_gradarani_grakan_akowmb/2014-03-18-542, Վ․ Սարուխանյան
*Լույս է տեսել Վրեժ Սարուխանյանի "Էրգրականչ" գիրքը
*Հայից հայ հաղթրդաշար․ Վրեժ Սարուխանյան
*Լույս կտեսնի Վրեժ Սարուխանյանի «Էրգրականչ» գրքի երկրորդ մասը
*Ծիծաղի տան հյուրերն են Լ․ Բլբուլյանը և Վ․ Սարուխանյանը
*https://nidoragir-grakan.webnode.ru/news/%d5%be%d6%80%d5%a5%d5%aa-%d5%bd%d5%a1%d6%80%d5%b8%d6%82%d5%ad%d5%a1%d5%b6%d5%b5%d5%a1%d5%b6-%d5%ba%d5%a1%d5%bf%d5%b4%d5%be%d5%a1%d5%ae%d6%84%d5%b6%d5%a5%d6%80%2c-%d5%a2%d5%a1%d5%b6%d5%a1%d5%bd%d5%bf%d5%a5%d5%b2%d5%ae%d5%b8%d6%82%d5%a9%d5%b5/, Վ․ Սարուխանյանի ստեղծագործությունները «Նիդեռլանդական օրագիր» գրական հանդեսում

 
Կատեգորիա:Հայ արձակագիրներ
Կատեգորիա:Հայ լրագրողներ
Կատեգորիա:Հայ բանաստեղծներ